पैरों का जन्मजात टेढ़ापन ठीक कर लौटाई खुशी
जन्मजातपैरों की विकृति के बाद जीवन भर विकलांगता को सहने का दर्द अब बच्चों को नहीं उठाना पड़ेगा। पीजीआईएमएस में ऐसे अधिकतर बच्चों को बिना आप्रेशन के प्लास्टर की सहायता से ठीक किया जा रहा है, बशर्ते वह बच्चा समय पर अस्पताल में आए। यह कहना है पंडित बीडी शर्मा स्वास्थ्य विज्ञान विश्वविद्यालय के कुलपति डॉ. ओपी कालरा का। वे सोमवार को पीजीआईएमएस के हड्डी रोग विभाग में विभाग द्वारा क्योर इंटरनेशनल इंडिया एनजीओ के सहयोग से क्लब फुट, जन्मजात बच्चों के टेढ़े पैरों की विकलांगता को निशुल्क ठीक करने की द्वितीय वर्षगांठ पर आर्थो वर्कशाप में एक कार्यक्रम के दौरान डॉक्टरों मरीजों के परिजनों को संबोधित कर रहे थे। हड्डी रोग विभाग के अध्यक्ष डॉ. एनके मग्गू ने कहा कि संस्थान मे अभी तक करीब 226 बच्चे इस बीमारी के रजिस्टर्ड हैं और यहां पर पूरे हरियाणा के साथ-साथ गंगानगर, अलवर उत्तरी दिल्ली से लोग अपने बच्चों का इलाज करवाने रहे हैं। संस्थान मे सप्ताह में दो दिन डॉ. अमित बत्रा उनके दिशा-निर्देशन में स्पेशल क्लीनिक चलाते हैं। डॉ. अमित बत्रा ने बताया कि सोमवार गुरुवार को चलने वाले क्लीनिक में छोटे बच्चोंं की सेवा करके उन्हें बहुत खुशी मिलती है। क्योर संस्था के सदस्यों ने इस अवसर पर बच्चों को जूते बांटे। इस अवसर पर पीजीआईएमएस निदेशक डॉ. राकेश गुप्ता, पूर्व कुलपति डाॅ. एसएस सांगवान, खानपुर महिला मेडिकल कालेज के निदेशक डॉ. आरसी सिवाच, डॉ. प्रदीप खन्ना, डॉ. महाबीर ग्रेवान, डॉ. आशीष देवगन, डॉ. राजेश रोहिल्ला और डॉ. विनीत सहित विभाग के कई पीजी छात्र दर्जनों मरीजों के परिजन उपस्थित रहे।
रोहतक. पीजीआईमें हड्डी रोग विभाग की वर्षगांठ पर वर्कशॉप के बाद कुलपति ओपी कालरा, डॅा. एनके मग्गू अन्य।
hin_Deva hin_Deva hin_Deva